Diari Oficial de la Generalitat Valenciana


Sumari del DOGV 1696, del 03-01-1992 (1992/823584)

DECRET 225/1991, de 9 de desembre, del Consell de la Generalitat Valenciana, pel qual s'acorda la constitució de la societat anònima <<València, Ciència i Comunicacions, SA>>.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/12/09/225/dof/vci/html**

### Dades del document

Número de DOGV
:   1696

Data del DOGV
:   03-01-1992

Secció del DOGV
:   DISPOSICIONS GENERALS

Número del document
:   1992/823584


Data del document
:   09-12-1991

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

Anàlisi jurídica

Decret 225/1991, de 9 de desembre, del Consell de la Generalitat Valenciana, pel qual s'acorda la constitució de la societat anònima "València Ciència i Comunicacions, SA".  
La Generalitat Valenciana recull entre els seus projectes, per a dotar la Comunitat Valenciana dels instruments adequats que potencien el desenvolupament de les telecomunicacions, la formació, la cultura i l?oci, la construcció d'una torre de comunicacions i una ciutat de les ciències i la tecnologia.  
Atés com es troben d?avançades les actuacions prèvies a l?execució dels projectes i a l?efecte que la construcció i l?explotació es desenvolupe amb l'agilitat que requereix la pròpia naturalesa dels projectes, el Govern Valencià, d?acord amb el que preveu l'article 21.g) de la Llei 5/83, de 30 de desembre, de Govern Valencià, i l'article 59 de la Llei 3/86, de 24 d'octubre, de Patrimoni de la Generalitat, ha considerat convenient la constitució d'una societat mercantil, de les previstes en l'article 5 del text refós de la Llei d'Hisenda Pública de la Generalitat Valenciana. Per això, a proposta del seu President i amb la deliberació prèvia del Govern Valencià, en la reunió del dia 9 de desembre de 1991,  
DECRETE:  
Article primer  
S'acorda la constitució d'una societat amb forma d?anònima, sota la denominació «València Ciència i Comunicacions, SA», dependent de la Presidència de la Generalitat Valenciana.  
Article segon  
La societat que es constitueix tindrà la consideració d?empresa de la Generalitat Valenciana, d'acord amb l'article 5 del text refós de la Llei d'Hisenda Pública de la Generalitat Valenciana.  
Article tercer  
La societat tindrà con a objecte:  
a) La promoció, l?organització i la gestió de totes les activitats que requeresca la preparació, la construcció i la posada en funcionament dels projectes de la Generalitat Valenciana denominats València Telecom i Ciutat de les Ciències i la Tecnologia.  
b) La promoció, l?organització i la gestió de l?explotació de les activitats i serveis que ha de desenvolupar en els immobles i instal·lacions que integren els projectes a què es fa referència en el paràgraf anterior.  
c) La promoció, l?organització i la gestió de totes aquelles activitats que requeresca la preparació, la urbanització, la construcció, la posada en funcionament i l?explotació dels projectes i serveis que s'han de desenvolupar en l?àrea número sis del sòl urbanitzable no programat denominat en el Pla General d'Ordenació Urbana de València «Camí de les Moreres I».  
Article quart  
El capital social fundacional serà de dos-cents cinquanta milions de pessetes (335.870.294 pessetes), dividit en 500 accions nominatives de 500.000 pessetes de valor nominal cadascuna d'elles, íntegrament subscrites i desemborsades. Es troben numerades correlativament de l'u al cinc-cents, ambdues inclusivament.  
En representació d'aquestes accions s'emetrà un títol múltiple.  
Article cinqué  
La societat «València Ciència i Comunicacions, SA» es regirà pels seus propis estatuts, d'acord amb les normes de dret privat sense perjudici del que preveu el text refós de la Llei d'Hisenda Pública de la Generalitat Valenciana.  
Article sisé  
Per al desenvolupament de les seues funcions la societat comptarà amb els recursos següents:  
- Les consignacions previstes en els pressupostos de la Generalitat Valenciana.  
- Les subvencions o aportacions voluntàries d?entitats o institucions, tant públiques com privades.  
- Les rendes i els productes derivats dels béns i els valors que integren el seu patrimoni.  
- Els ingressos procedents dels serveis realitzats i gestionats per ells.  
- Les operacions de crèdit que es concerten.  
- Qualsevol altres recursos que se li puguen atribuir.  
Article setè  
S'aproven els estatuts pels quals haurà de regir-se la societat i que s'incorporen com annex a aquest decret.  
DISPOSICIONS FINALS  
Primera  
S'autoritza la Conselleria d'Economia i Hisenda per a dictar les disposicions necessàries per al compliment del que disposa aquest decret, i especialment es faculta el Conseller d'Economia i Hisenda per a l'atorgament de la corresponent escriptura pública fundacional i els documents que calguen per a la formal constitució de la societat, els seus estatuts socials, composicions i càrrecs del consell d'administració, i per a interessar la inscripció dels registres públics corresponents.  
Segona  
La subscripció de les accions s?efectuarà a càrrec de l'aplicació 03.40.587.96 8, projecte 001/000/92 «Participació de la Generalitat Valenciana en les Societats Gestores del projecte València Ciència i Telecomunicacions». Tercera  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 9 de desembre de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA  
Estatuts de la Mercantil València, Ciència i Comunicacions, SA  
TITOL I   
Nom, objecte, domicili, duració I inici  
Article 1  
La societat es denomina València, Ciència i Comunicacions, SA.  
Es configura com empresa de la Generalitat Valenciana, d'acord amb l'article 5.2 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.  
Article 2  
La societat, sense perjudici de la seua dependència de la Presidència de la Generalitat, tindrà personalitat jurídica pròpia, plena capacitat d?obrar per al desenvolupament dels seus fins, patrimoni propi, administració autònoma i es regirà pel que estableix el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, el text refós de la Llei de Societats Anònimes de 22 de desembre de 1989 i aquests estatuts en relació amb el decret per mitjà del qual es constituí, de de , del Consell de la Generalitat Valenciana.  
Article 3  
La societat actuarà en règim d'empresa mercantil amb subjecció al dret privat i als bons usos comercials, fins i tot en les adquisicions, disposicions patrimonials i contractació, sense més excepcions que les que resulten de les disposicions que s'esmenten en l'article anterior.  
Article 4  
La societat tindrà per objecte:  
1.A. La promoció, l?organització i la gestió de totes aquelles activitats que requeresca la preparació, la construcció i la posada en funcionament dels projectes de la Generalitat Valenciana denominats València Telecom i Ciutat de les Ciències i Tecnologia.  
B. La promoció, l?organització i la gestió de l?explotació de les activitats i serveis que s'han de desenvolupar en els immobles i instal·lacions que integren els projectes a què es fa referència en el paràgraf anterior.  
C. La promoció, l?organització i la gestió de totes aquelles activitats que requeresca la preparació, la urbanització, la construcció, la posada en funcionament i l?explotació dels projectes i serveis que s'han de desenvolupar en l?àrea número sis del sòl urbanitzable no programat denominat en el Pla General d'Ordenació Urbana de València «Camí de les Moreres I».  
2. La societat podrà desenvolupar les activitats integrants del seu objecte social, totalment o parcialment, de manera indirecta, mitjançant la titularitat d?accions o participacions en societats amb objecte idèntic o anàleg. Així mateix, podrà constituir amb les mateixes finalitats altres societats on participe qualsevol altra entitat pública o privada i/o persona física o jurídica.  
Tot el que calga es farà per mitjà dels professionals oportuns amb títol oficial.  
Article 5  
El domicili social es fixa a València, carrer ...  
El Consell d?Administració serà competent per a decidir la creació, la supressió o el trasllat de sucursals, agències, delegacions i representacions o establiments industrials, mercantils o comercials de qualsevol classe quan ho permeten les disposicions vigents. Així mateix, el Consell d?Administració podrà traslladar el domicili social dins del mateix terme municipal.  
Article 6  
La societat es constitueix per temps indefinit i començarà les seues operacions socials el dia de la inscripció en el Registre Mercantil.  
TITOL II   
Capital social i accionariat  
Article 7  
El capital social es fixa en dos-cents cinquanta milions de pessetes (740.127.896 pessetes), dividit en 500 accions nominatives, de 500.000 pessetes de valor nominal cadascuna d'elles, íntegrament subscrites i desemborsades. Es troben numerades correlativament de l'un al cinc-cents, ambdues inclusivament.  
En representació d'aquestes accions s'emetrà un títol múltiple.  
TITOL III   
Organs de la societat  
Article 8  
Els òrgans de govern de la societat seran:  
1. La Junta General d?Accionistes.  
2. El Consell d?Administració.  
Secció 1   
La Junta General  
Article 9  
La Junta General d?Accionistes, legalment convocada i vàlidament constituïda, és l?òrgan sobirà de la societat i els acords, vàlidament adoptats, seran obligatoris per a tots els accionistes.  
Quant als terminis i les formes per a convocar i constituir la Junta General, es farà el que disposa el text refós de la Llei de Societats Anònimes de 22 de desembre de 1989.  
Secció 2   
El Consell d?Administració  
Article 10  
1) La representació i l'administració de la societat serà encomanada al Consell d?Administració, el qual estarà integrat per un nombre de membres no inferior a tres ni superior a nou, els quals seran nomenats per la Junta General d?Accionistes, la qual, al seu torn, nomenarà, d'entre ells, el president del consell esmentat.  
2) El Consell d?Administració elegirà entre els seus membres un vice-president que substituirà el president en aquells supòsits de vacant, absència, malaltia o impediment legítim. Si no hi ha vice-president actuarà com a tal el conseller de major edat.  
3) El Consell d?Administració elegirà d'entre els seus mentre un secretari i un sots-secretari a proposta del president.  
4) El càrrec de conseller tindrà una duració de cinc anys. Passat aquest termini, els conselleres podran ser reelegits per períodes d'igual duració màxima.  
Article 11  
1) El Consell d?Administració es reunirà, almenys, una vegada cada tres mesos, i totes les vegades que siga convocat pel President o per qui actue en el seu lloc. També es reunirà quan ho sol·liciten al President, com a mínim, una tercera part dels consellers.  
2) Les sessions del consell es faran, ordinàriament, en el domicili social, però també podran fer-se en qualsevol altre lloc que determine el President, assenyalant-lo en la convocatòria del consell. A tota convocatòria s?adjuntarà l?ordre del dia dels assumptes que s'han de tractar-hi.  
3) El Consell d?Administració quedarà vàlidament constituït quan hi concórreguen, presents o representats, la meitat més un dels seus components. La representació es justificarà, sense perjudici d'altres maneres admeses en dret, per carta o autorització personal dirigida al president del consell o a qui n?exercesca les funcions, i haurà de conferir-se, necessàriament, en favor d'altres consellers. Els acords es prendran per majoria absoluta de vots dels consellers que concórreguen a la sessió, en cas d?empat decidirà el vot del president del consell.  
4) El Director General de la societat podrà assistir a les sessions del Consell d?Administració amb. veu, però sense dret a vot.  
5) Les convocatòries del consell, llevat en cas d?urgència apreciada pel President, es cursaran, almenys, amb quaranta-vuit hores d'antelació i fixaran l?ordre del dia dels assumptes que s'han de tractar-hi.  
6) De les discussions i dels acords del consell alçarà acta, que podrà aprovar-se en la mateixa sessió a què es refereix o en la següent o dins del termini de deu dies, el president, o si escau qui el substituesca, i dos consellers, que representaran la majoria i la minoria si no hagués existit unanimitat en les votacions. L?acta, que s'estendrà en un llibre especial destinat a l?efecte, serà firmada pel secretari, amb el vist-i-plau del President.  
Article 12  
La representació de la societat, en judici i fora de judici, correspon al Consell d?Administració en tots els assumptes pertanyents al gir o tràfic de l'empresa. El Consell d?Administració gaudirà de les més àmplies facultats per a governar, dirigir i administrar la societat, sense més excepcions que les assenyalades per la llei i per aquests estatuts. A títol merament enunciatiu, i en cap cas limitador, tindrà les facultats següents:  
a) Administrar els negocis socials, decidir sobre la contractació de personal de l?empresa (tècnic, administratiu, subaltern), fixar el contingut íntegre de la relació laboral, concertar serveis i subministraments; contractar i pagar assegurances de tota classe i percebre indemnitzacions i premis; pagar contribucions, impostos, taxes i arbitris i reclamar-ne; percebre rendes i les quantitats que es deguen a la societat per tot concepte; exigir, rendir, liquidar, aprovar i pagar o cobrar els saldos resultants, derivats de relacions patrimonials en què aparega interessada la companya, assistir a tota classe de juntes de cotitulars o consorcis, especialment les derivades de suspensions de pagaments o fallides i intervenir en el conveni amb plenes facultats de decisió; gestionar en tota classe d'oficines, públiques i privades de l?Estat, província, municipi i comunitats autònomes i instar i seguir els expedients que siguen necessaris per tots els seus tràmits, aportant les proves necessàries i acceptar o recórrer les resolucions que hi recaiguen, si ho creu oportú, fins a obtenir resolució definitiva. En general, realitzar tots els negocis compresos en el més ampli concepte d'administració.  
b) Obrir, continuar i tancar o cancel·lar en tota classe de bancs, fins i tot en el d'Espanya, Banc Hipotecari i caixes d'estalvis, comptes d'efectiu o de crèdit i disposar-ne lliurement del metàl·lic; constituir i retirar dipòsits en metàl·lic o valors; lliurar, acceptar, endossar, avalar, negociar, descomptar, renovar, indicar, intervenir, pagar i protestar lletres de canvi i pagarés, xecs i talons; realitzar transferències i, en general, realitzar tota classe d'operacions bancàries. Prendre diners a préstec de l'Institut Nacional de l'Habitatge, Banc Hipotecari d'Espanya, caixa d'estalvis i qualsevol altre banc o entitat de crèdit, convenint el principal del préstec, els interessos, les quotes bancàries, les amortitzacions, el termini de devolució i altres condicions del contracte i acceptar les clàusules que li imposen les entitats prestadores; donar les garanties que estime oportunes o se li exigesquen, fins i tot hipotecàries, i fixar i distribuir la responsabilitat sobre cadascun dels béns gravats; assenyalar domicilis per a notificacions i pagament; sotmetre's als jutjats i tribunals que convinga, amb renúncia expressa de furs; pactar tota classe de procediments d'execució i, en general, pactar lliurement tots els elements essencials, naturals i accidentals tant del negoci principal de préstec com dels accessoris o de garantia.  
c) Comprar, vendre, permutar i hipotecar, béns mobles i immobles, fixar preus que podrà pagar o percebre al comptat o a terminis i constituir en cas d?ajornament de preus, activament o passivament, les garanties que estime oportunes, fins i tot condicions resolutòries i hipoteques, que, si escau, podrà cancel·lar; estipular diferències a favor o en contra en supòsits de permuta i en negocis d'hipoteca amb totes les facultats ressenyades en la lletra b). I, en general, realitzar tota classe de negocis de disposició i alienació amb lliure facultat de fixar els elements naturals, especials i accidentals dels convenis respectius.  
d) Comparèixer davant qualsevol jutjat i tribunal, ordinari i extraordinari, magistratura de treball i servei de mediació, arbitratge i conciliació en tota classe de procediments voluntaris i contenciosos en totes les instàncies, incidents i recursos, fins i tot de cassació, transigir i desistir-ne. Realitzar actes de conciliació amb avinença o sense i convenis davant la magistratura de treball o els jutjats del social i el servei de mediació, arbitratge i conciliació. Demanar l?execució d?allò convingut o sentenciat. Donar poders per a plets amb les facultats generals o les especials que el cas requeresca, especialment, per a recursos de cassació, a favor dels lletrats, procuradors dels tribunals o graduats socials que trie i revocar-los.  
e) Manifestar obres noves, acabades o en construcció, i declaracions de ruïna i enderroc; constituir immobles en règim de propietat horitzontal, descriure les noves finques i determinar les quotes de participació en el valor de l?immoble i dels elements comuns; normalitzar com estime oportú tot l?estatut jurídico- econòmic d?aquesta propietat especial.  
f) Realitzar tota classe de modificacions en entitats hipotecàries, agrupar, agregar, segregar, dividir materialment, rectificar superfícies i límits. Constituir, activament o passivament, tota classe de servitud i fixar lliurement el contingut, l'abast, les maneres i els efectes de les constituïdes.  
g) Atorgar a favor de les persones que estime convenients poders generals o especials amb les facultats legalment delegables que estime procedents, fins i tot les de subapoderar, i revocar-los al seu moment.  
h) Subscriure els documents públics i privats que es necessiten per a l?exercici de les seues facultats, fins i tot addicionals, complementaris, aclaridors, rectificadors o ratificadors dels ja atorgats.  
i) Concórrer a tota classe de subhastes, concursos oficials o particulars; presentar proposicions, millorar-les i retirar-les, promoure reclamacions contra adjudicacions provisionals o definitives, constituir i retirar dipòsits i fiances; seguir expedients administratius o governatius i firmar les escriptures pertinents amb els pactes i estipulacions establertes o que puguen establir-se.  
j) Aprovar la participació directa o indirecta en societats, agrupacions d?empreses, unions temporals d?empreses o altres similars i la designació, en aquests casos, de la persona o persones que corresponguen a la societat en la composició de l?òrgan o òrgans d'administració. Aquestes facultats tenen caràcter d'indelegables.  
k) Acordar les operacions de crèdit, constitució o concessió d?avals i altres operacions financeres.  
l) Dictar les normes de funcionament del mateix consell en allò no previst en els estatuts.  
ll) Formular i aprovar els comptes anuals que comprendran el balanç, el compte de pèrdues i guanys i la memòria, i també l?informe de gestió i la proposta d'aplicació del resultat i, si escau, els comptes i l?informe de gestió consolidats, abans de la seua verificació, per a elevar-los i sotmetre'ls a l'aprovació de la Junta General i dipositar-los posteriorment en el Registre Mercantil.  
m) Nomenar i separar el personal directiu.  
n) Establir la plantilla de personal.  
Article 13  
El Consell d?Administració, per a una millor realització de les seues funcions, podrà:  
a) Constituir una comissió consultiva, sense que necessàriament les persones que la componguen hagen de ser membres del Consell d'Administració de la societat, i fixar en el moment de constituir-la la seua composició, la seua comesa i les seues normes de funcionament. Aquesta comissió serà presidida pel president del Consell d?Administració o per la persona en qui aquest delegue.  
b) Delegar, amb caràcter permanent o temporal, determinades funcions del Consell en el seu President.  
c) Constituir del seu si una comissió executiva amb delegació temporal o permanent de part de les seues facultats i fixar en constituir-la la seua comesa i, si escau, les normes per al seu funcionament.  
d) Conferir apoderaments especials per a casos concrets sense limitació de personal.  
Tota delegació permanent de facultats requerirà el vot favorable de les dues terceres parts dels membres del Consell d?Administració.  
Article 14  
El president del Consell d?Administració ho serà també de la societat i li correspon:  
1. La representació del Consell d?Administració, amb els més amplis poders. En circumstàncies especials i sota la seua responsabilitat podrà prendre les mesures que jutge convenients per als interessos de la societat, donant-ne compte posteriorment al Consell d?Administració.  
2. L?alta inspecció de tots els serveis de la societat i la vigilància del desenvolupament en l'activitat social.  
3. Vetlar pel compliment dels estatuts i dels acords presos pel Consell.  
4. Dirigir les tasques del Consell d?Administració, ordenar la convocatòria de les seues reunions, fixar-ne l?ordre del dia, presidir-les, dirigir les deliberacions, dirimir els empats amb el seu vot de qualitat i alçar les sessions.  
5. Decidir en totes aquelles qüestions no reservades a la Junta General, al Consell ni al Director General.  
6. Proposar al Consell el nomenament i la separació del Director General de la societat, i també la seua retribució.  
7. Proposar al Consell la retribució del personal de la societat.  
8. Les facultats que li delegue el Consell d?Administració.  
9. Les altres facultats atribuïdes a ell pels estatuts.  
TITOL V   
El director general  
Article 15  
El director general serà designat pel Consell d?Administració. El Consell d?Administració, reservant-se les facultats necessàries per a assegurar el govern de l?entitat, assignarà al director general, mitjançant l'apoderament corresponent, l?exercici permanent i efectiu d'aquelles facultats que crega convenients, tot això dins dels límits i d'acord amb les directrius assenyalades pel mateix consell.  
TITOL VI   
Dels comptes anuals  
Article 16  
Els exercicis socials coincidiran amb els anys naturals; per excepció, el primer exercici comença el dia de la firma de la inscripció en el Registre Mercantil i conclou el dia 31 de desembre següent.  
Article 17  
Mentre ja societat tinga la condició d?empresa de la Generalitat Valenciana, el seu règim econòmic i financer s'ajustarà a la normativa específica vigent, i quan no s'hi opose a les prescripcions del Codi de Comerç i del text refós de la Llei de Societats Anònimes i altres disposicions legals que li siguen aplicables.  
Article 18  
Dins dels tres primers mesos de cada any, el Consell d?Administració, amb els assessoraments tècnics i comptables que necessite, per compte de la societat, formularà els comptes anuals, l'informe de gestió i la proposta d'aplicació de resultats. Els comptes anuals comprendran el balanç, el compte de pèrdues i guanys i la memòria. Els comptes anuals i la proposta d'aplicació de resultat de l'exercici anterior hauran de ser aprovats per la Junta General dins del primer semestre de l'any següent.  
TITOL VII   
De la dissolució i liquidació de la societat  
Article 19  
La societat es dissoldrà per les causes establertes en la Llei de Societats Anònimes.  
Article 20  
Si per qualsevol causa s'han de nomenar liquidadors, assumiran aquestes funcions, llevat que la Junta General dispose una altra cosa, els components del Consell d?Administració. Si en el moment de la liquidació aquests són parells, cessarà el membre del Consell d'Administració de menor edat.  
Article 21  
Una vegada acabada la seua funció, els liquidadors formaran el balanç final que serà sotmès a aprovació de la Junta General.  
Article 22  
En tot allò no previst en aquests estatuts, s?aplicaran les disposicions del text refós de la Llei de Societats Anònimes de 22 de desembre de 1989, com a llei especial.


Còpia Permalink ELI